מייקל הורדרן

סר מייקל מארי הורדרן CBE (באנגלית: Michael Murray Hordern; 3 באוקטובר 1911 - 2 במאי 1995) היה שחקן אנגלי.

ביוגרפיה
ממוזער|שמאל|בית הולדתו של מייקל הורדרן בפופלרס, ברקהמסטד, הרטפורדשייר
הורדרן נולד בפופלרס, ברקהמסטד שבמחוז הרטפורדשייר. בנם של מרגרט אמילי (מארי) וקפטן אדוארד ג'וזף קלברלי הורדרן. הוא למד ב-"וינדלשם האוס סקול" וב"ברייטון קולג'", שם למד גם אחיו הבכור פיטר. הוא שיחק בבית הספר ואחר כך הופיע כשחקן חובב בתיאטרון "St Pancras People's". לפני שפנה לקריירת משחק עבד הורדרן כמורה וכסוכן מכירות. הופעת הבכורה המקצועית שלו על במת התיאטרון הייתה ב-1937 ב-"People's Palace" שבאיסט אנד בלונדון, בתפקיד משנה במחזה "אותלו". בהמשך אותה שנה הצטרף ללהקת תיאטרון רפרטוארית "Little Theatre" בבריסטול. שם הכיר את אשתו לעתיד השחקנית גרייס אוולין מורטימר.

הורדרן גויס לצי המלכותי הבריטי ושירת בספינה "HMS Illustrious" . ב-1942 השתתף ב"מבצע שריון מגן" (הקרב על מדגסקר). הוא גם כיהן בדרגת לוטננט במשרד הלורד הימי הראשון (First Sea Lord).

על במת התיאטרון
בהופעותיו על הבמה עם הלהקה השייקספירית המלכותית, בתיאטרון אולד ויק ובתיאטראות הווסט אנד הפגין את קולו הייחודי במגוון רחב של תפקידים. הוא שיחק בתפקידים שייקספיריים כמו ז'אק ב"כטוב בעיניכם", קסיוס במחזה "יוליוס קיסר", פולוניוס ב"המלט" ומלווליו במחזה "הלילה השנים עשר". בנוסף הופיע הורדרן במחזות מאת סטרינדברג, צ'כוב, איבסן, פינרו , פינטר, דירנמאט, אדוארד אלבי, אלן אייקבורן, דייוויד מרסר וטום סטופארד.

ב-1970 שיחק בתפקיד הראשי במחזה "המלך ליר" בבימויו של ג'ונתן מילר בנוטינגהאם פלייהאוס. הוא שיחק באותו תפקיד פעמיים נוספות, הראשונה ב-1975 והשנייה ב-1982 בסדרת הטלוויזיה של ה-BBC של מחזות שייקספיריים. ב-1978 חזר לסטרטפורד להופיע בתפקיד פרוספרו במחזה "הסערה". גם תפקיד זה גילם בסדרה השייקספירית של ה-BBC בשנת 1980.

קולנוע, טלוויזיה ורדיו
בקולנוע שיחק ביותר מ-160 סרטים לרוב בתפקידי אופי. בין הסרטים בהם השתתף היו "דרכון לפימליקו" (1949), "סקרוג'" (1951, בתפקיד ג'ייקוב מארלי), "The Heart of the Matter" ו-"Grand National Night" (מ-1953), "The Spanish Gardener" (מ-1956), "ס. ס. ביסמרק" (1960), "אל סיד" (1961), "קלאופטרה" (1963), "אנשים חשובים ביותר" (1963), "המרגל שחזר מן הכפור" (1965), "ג'ינגיס חאן" (1965), "חרטום" (1966), "דבר מצחיק קרה לי בדרך לפורום" (1966), "אילוף הסוררת" (1967), "הנשרים פשטו עם שחר" (1969), "אן של אלף הימים" (1969), "England Made Me" ו"עליזה בארץ הפלאות" (1972), "ג'אגרנאוט" (1974), "The Slipper and the Rose", "שוגון" (1980) ו"גנדי" (1982).

ב-1968 הופיע הורדרן בתפקיד ראשי בעיבוד של ג'ונתן מילר לספר "Whistle and I'll Come to You" מאת מ. ר. ג'יימס . שנים אחדות אחר כך הקליט 19 סיפורים בנושאים על טבעיים מאת מ. ר. ג'יימס שיצאו באוסף קלטות אודיו בחברת "ארגו רקורדס". ב-1986 שיחק בסדרת הטלוויזיה "Paradise Postponed". ב-1992 הקליט את הסיפור "Rumpole on Trial" מסדרת ספרי "רמפול" מאת ג'ון מורטימר. מורטימר רצה שהורדרן יגלם את דמותו של רמפול בסדרת הטלוויזיה משנת 1974, אבל הורדרן לא היה זמין וליאו מק'קרן קיבל את התפקיד.

הורדרן עסק גם בקריינות ובדיבוב. הוא היה המספר בסדרת הטלוויזיה "פדינגטון" של חברת FilmFair Productions, ודיבב בסדרה "הרוח בערבי הנחל" משנות השמונים. הוא היה הקריין בסרטו של סטנלי קובריק "בארי לינדון" וב-1978 דיבב את פרית' בסרט האנימציה של מרטין רוזן, עיבוד ל"גבעת ווטרשיפ" מאת ריצ'רד אדמס.

ברדיו שיחק בתפקיד גנדלף בעיבוד של רדיו ה-BBC ל"שר הטבעות" מאת טולקין (1981); הוא גילם את הקוסם מרלין בעיבוד של "החרב באבן" מאת ט. ה. וייט ; וכן הופיע בתפקיד ג'יבס בסדרות רדיו משנות השבעים והשמונים על פי ספריו של פ. ג. וודהאוס. ב-1981 הקליט גרסה מקוצרת של "דברי ימי נרניה" מאת ק.ס. לואיס והיה המספר בכמה תסכיתי רדיו על פי סדרת הרומנים "האח קדפאל" של אליס פיטרס .

בטלוויזיה שיחק הורדרן ב-1971 בקומדיה "טרטיף" במסגרת סדרת "מחזה החודש" של ה-BBC, וב-1980 גילם את פרופסור מרווין בעיבוד לרומן "The History Man". הופעתו האחרונה בטלוויזיה הייתה במיני-סדרה "מידלמארץ'" עיבוד משנת 1994 של ה-BBC לרומן באותו שם מאת ג'ורג' אליוט.

חיים אישיים
ב-1943 התחתן הורדרן עם השחקנית גרייס אוולין מורטימר והשניים היו נשואים עד למותה ב-1986. לבני הזוג נולדה בת אחת, ג'ואנה.

ב-1956 קנה הורדרן בית בבאגנור קרוב לעיר ניוברי שבמחוז ברקשייר, ובילה שם את שנותיו האחרונות.

ב-1972 הוענק להורדרן תואר מפקד מסדר האימפריה הבריטית (CBE) וב-1983 הוענק לו תואר אבירות.

הורדרן נפטר במאי 1995 ממחלת כליות. זמן קצר לפני מותו קראו חדר על שמו ב"ברייטון קולג'" והוצב שם פסל ברונזה שלו.

פילמוגרפיה
 שנה שם שם באנגלית תפקיד הערות 1940 Band Waggon 1940 Girl in the News ללא קרדיט 1946 The Years Between חבר בית הנבחרים הבריטי 1946 School for Secrets לוטננט קומנדר לאות'ר 1946 A Girl in a Million יועץ גירושין 1947 Night Beat 1947 The Small Voice 1948 Portrait from Life ג'ונסון ללא קרדיט 1948 Good-Time Girl סדון, בלש 1949 Third Time Lucky רופא שני 1949 הדרכון לפימליקו Passport to Pimlico 1949 Train of Events 1950 The Astonished Heart ארנסט 1950 טריו Trio כומר 1950 Highly Dangerous ראולינגס 1951 Flesh and Blood ובסטר 1951 The Magic Box 1951 סקרוג' Scrooge ג'ייקוב מארלי 1951 ימי בית הספר של טום בראון Tom Brown's Schooldays וילקס 1952 The Card מנהל בנק ללא קרדיט 1952 The Story of Robin Hood and His Merrie Men סקת'לוק 1952 שעת ה-13 The Hour of 13 סר הרברט פרנשהם 1953 Street Corner מפקח בילוש הרון 1953 Grand National Night המפקח איילינג 1953 Personal Affair מנהל בית הספר גריפית 1953 The Heart of the Matter ממונה על המשטרה 1954 You Know What Sailors Are קפטן המילטון 1954 The Beachcomber 1954 Forbidden Cargo במאי ללא קרדיט 1954 Svengali 1955 סערה על הנילוס Storm Over the Nile ג'נרל פאברשהם 1955 The Dark Avenger אדוארד השלישי, מלך אנגליה 1955 The Constant Husband שופט 1955 The Night My Number Came Up 1956 אלכסנדר הגדול Alexander the Great דמוסתנס 1956 האיש שלא היה מעולם The Man Who Never Was ג'נרל קובורן 1956 The Spanish Gardener הרינגטון בראנד 1956 Pacific Destiny גרגורי 1956 The Baby and the Battleship קפטן 1957 No Time for Tears רופא 1957 Windom's Way פטרסון 1958 אני מאשים!  תובע 1958 The Spaniard's Curse מר ג'סטין מנטון 1958הייתי כפילו של מונטי I Was Monty's Double ראסטי 1958 Girls at Sea אדמירל יואיט 1960 ס. ס. ביסמרק  אדמירל סר ג'ון טובי 1960 Moment of Danger המפקח פארל 1960 Man in the Moon ד"ר דייוויסון 1961 אל סיד El Cid 1963 קלאופטרה Cleopatra ציצרו 1963 אנשים חשובים ביותר The V.I.P.s מנהל נמל התעופה 1963 Dr. Syn, Alias the Scarecrow סר תומאס באנקס 1964 הרולס רויס הצהובה The Yellow Rolls-Royce הרמסוורת' 1965 ג'ינגיס חאן Genghis Khan ג'ין 1965 המרגל שחזר מן הכפור The Spy Who Came in from the Cold אש 1966 דבר מצחיק קרה לי בדרך לפורום A Funny Thing Happened on the Way to the Forum סנקס 1966 הטל צל ענק Cast a Giant Shadow השגריר הבריטי 1966 חרטום Khartoum לורד גרנוויל 1967 אילוף הסוררת The Taming of the Shrew בפטיסטה 1967 The Jokers סר מתיו 1967 איך ניצחתי במלחמה How I Won the War ג'נרל גראפל 1967 I'll Never Forget What's'isname מנהל 1968 Prudence and the Pill ד"ר מורלי ללא קרדיט 1968 הנשרים פשטו עם שחר Where Eagles Dare וייס-אדמירל רולנד 1969 The Bed-Sitting Room קפטן בולז מרטין 1969 אן של אלף הימים Anne of the Thousand Days תומאס בולין 1970 Futtocks End באטלר 1970 Some Will, Some Won't ג'יימס דניסטון ראסל 1971 Girl Stroke Boy ג'ורג' מייסון 1971 Up Pompeii לודיקרוס סקסטוס 1972 The Possession of Joel Delaney ג'סטין לורנס 1972 החלילן מהמלין The Pied Piper מליוס 1972 Demons of the Mind כוהן 1972 עליזה בארץ הפלאות Alice's Adventures in Wonderland צב־לא־צב 1973 תיאטרון של דם Theatre of Blood ג'ורג' ויליאם מקסוול 1973 במלכודת החופש The Mackintosh Man בראון 1973 England Made Me פ. מינטי 1974 Juggernaut בייקר ללא קרדיט 1975 חשיפה מלכותית Royal Flash 1975 מיסטר קווילפ Mister Quilp סבא מבוסס על בית ממכר עתיקות 1975 בארי לינדון Barry Lyndon המספר 1975 לאקי ליידי Lucky Lady קפטן רוקוול 1976 The Slipper and the Rose המלך 1977 ג'וזף אנדרוז Joseph Andrews הכומר אדמס 1978 גבעת ווטרשיפ Watership Down דיבוב 1978 The Medusa Touch מגיד עתידות 1980 The Wildcats of St Trinian'sשוגוןShogunפריאר דומינגומיני-סדרה אמריקאית 1982 אייבנהו Ivanhoe סדריק 1982 The Missionary סלייטרווייט 1982 גנדי Gandhi סר ג'ורג' הודג' 1983 צהוב הזקן Yellowbeard ד"ר גליפין 1983 הרוח בערבי הנחל The Wind in the Willows גירית 1984 The Zany Adventures of Robin Hood רופרט 1985 שרלוק הולמס הצעיר Young Sherlock Holmes רופרט 1986 Comrades מר פיט 1986 ליידי ג'יין Lady Jane ד"ר פקנהם 1986 המבוך Labyrinth וייזמן דיבוב 1987 חשד Suspicion לורד מקלדילו 1987 צרות עם מרגלים The Trouble with Spies ג'ייסון לוק 1987 סוד הגן הנעלם The Secret Garden 1989 קשר השתיקה Diamond Skulls שם הפקה נוסף "Dark Obsession" 1990 The Fool מר טאת'ם 1992 הרפתקאותיו המופלאות של נסיך צפרדע Freddie as F.R.O.7 מלך דיבוב

לקריאה נוספת
 Robin Armstrong, The Painted Stream, Dent, 1985,  (foreword by Hordern)

קישורים חיצוניים



 הספד ב-Daily Telegraph
 Actor's Compendium

הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אבירים בריטים
קטגוריה:קציני הצי המלכותי הבריטי במלחמת העולם השנייה
קטגוריה:חברי הלהקה השייקספירית המלכותית
קטגוריה:חברי התיאטרון המלכותי הלאומי
קטגוריה:בריטים שנולדו ב-1911
קטגוריה:בריטים שנפטרו ב-1995